Návrh Multilicenčnej zmluvy Microsoft Enterprise Agreement pre štátnu a verejnú správu
      Slovenskej  republiky

Vysvetlenie

(Pripomienky zo všetkých rezortov sú zakomponované a zohľadnené)

  
Účel Zmluvy
Cieľom predloženého materiálu je prispieť k efektívnosti informatizácie spoločnosti a zabezpečiť moderné, legálne a cenovo prístupné programové vybavenie štátnej a verejnej správy pre obdobie najbližších rokov. Uvedené bolo aj témou stretnutia premiéra Slovenskej republiky pána Mikuláša Dzurindu a predsedu predstavenstva spoločnosti Microsoft Corporation pána Billa Gatesa, kde bol podpísaný  “Letter of Intent” medzi Slovenskou republikou a spoločnosťou Microsoft. Vláda SR vyjadrila zámer uzavrieť dohodu o licencovaní v štátnej a verejnej správe. 
Jednoduchosť
Štátna a verejná správa používa pre svoju potrebu produkty spoločnosti Microsoft a ich obstaranie využíva rôzne licenčné modely. Každé ministerstvo, alebo úrad ma podpísanú samostatnú zmluvu Select. Navrhovaný spôsob – predkladaný návrh Rámcovej zmluvy Microsoft Enterprise Agreement je koncipovaný spôsobom zastrešenia štátnej správy pod jednu licenčnú zmluvu, ktorá zjednotí jednotlivé čiastkové zmluvy. Návrh je vypracovaný a predkladaný s cieľom jednoduchou formou zabezpečiť pre štátnu správu SR finančne dostupnú a dostatočne širokú škálu softvéru spoločnosti Microsoft. Finančný zmluvný vzťah bude teda len jeden, a to medzi Microsoftom a Ministerstvom Školstva Slovenskej Republiky ako gestorom zmluvy. Každá inštitúcia však bude mať úplnú kontrolu nad spravovaním pridelených licencií.
Legalizačný Aspekt
Podpora ochrany duševného vlastníctva vrátane používania legálneho softvéru su dôležité podmienky pre vstup Slovenska do medzinárodných štruktúr. Súčasný stav zakúpených licencií softvéru Microsoft v štátnej a verejnej správe nasvedčuje tomu, že je dôležité doriešiť otázku legalizácie aj v tejto oblasti a zabezpečiť podmienky na udržanie takéhoto stavu v budúcnosti, čo jednoznačne vyjadrili aj predstavitelia vlády Slovenskej republiky na decembrovom stretnutí s predsedom predstavenstva spoločnosti Microsoft, Billom Gatesom. Snaha a potreba poskytnúť jednoduchý mechanizmus licencovania softvéru, ktorý implicitne zabezpečí aj legálne používanie softvéru vznila tiež na základe požiadavky inštítúcií štátnej a verejnej správy.
Navrhovaná zmluva Microsoft Enterprise Agreement ponúka štátnej správe SR taký licenčný model, ktorý by pri nákupe produktov Microsoft zabezpečil štátnej správe úplnú legalizáciu súčasných aj budúcich používaných produktov firmy Microsoft, ako aj jednoduchý a prehľadný spôsob evidencie pri nákupe nových licencií softvéru Microsoft a zároveň by priniesol značné zvýhodnenie oproti doterajšiemu decentralizovanému spôsobu nákupu. 
Jednoznačný zámer vyriešiť otázky legalizácie softvéru a posilniť legislatívny rámec pre podporu duševného vlastníctva bol tiež vyjadrený v bodoch 2. a 3. v “Letter of Intent” podpísanom medzi Slovenskou republikou a spoločnosťou Microsoft.
Modernizačný aspekt
Informatizácia štátnej a verejnej správy sa vyvíjala nerovnakým tempom, čoho dôsledky je potrebné eliminovať vzhľadom na komplikácie pri výmene dokumentov a informácií medzi jednotlivými orgánmi štátnej a verejnej správy, alebo medzi Slovenskou republikou a krajinami Európskej únie. Európska únia ako aj NATO majú podpísaný taký istý typ zmluvy (Microsoft Enterprise Agreement- EA) so spoločnosťou Microsoft. Taktež krajiny z regiónu Strednej a Východnej Európy už majú podpísanú zmluvu EA alebo sú v záverečných fázach jednania.
Licenčný model navrhovaný spoločnosťou Microsoft zabezpečuje možnosť automaticky nadobúdať, používanť a inštalovať všetky najmodernejšie verzie Microsoft produktov počas celých troch rokov trvania zmluvy. Všetky nadobudnuté verzie počas troch rokov bude možné inštalovať a používať i po vypršaní zmluvy. Takto sa jednoducho rieši otázka licencovania na obdobie najbližších 5-6 rokov.  
Inštitúcie začlenené do zmluvy aj po ukončení zmluvy zostávajú bezvýhradnými vlastníkmi licencií najnovších verzií produktov licencovaných zmluvou Enterprise, s právom tieto licencie naďalej presúvať a používať na ľubovóľnych počítačoch bez časového obmedzenia.
Inštitúcie začlenené do zmluvy majú takťiež právo používať aj všetky nižšie resp. staršie verzie produktov, v prípade, že ich hardvér nie je spôsobilý na prevádzku najnovších licencií, alebo sa inštitúcia doposiaľ nerozhodnla prejisť na používanie modernejších verzií. 
Nový licenčný model umožní vytvoriť technologické prostredie, ktoré podstatne prispeje k zámerom vlády Slovenskej republiky urýchliť prechod do informačnej spoločnosti a modernizovať štátnu a verejnú správu, vyjadreným tiež v “Letter of Intent” medzi Slovenskou republikou a spoločnosťou Microsoft (pozri priložený “Letter of Intent”).
Predkladaná zmluva v žiadnom prípade neobmedzuje vstup produktov iných softvérových spoločností. Firma Microsoft podporuje a pomáha tvoriť všeobecné štandardy informačných technológií, a plne podporuje jednoduchú integráciu s rôznymi inými softvérovými produktami a platformami. Dôkazom toho je i množstvo heterogénnych systémov implementováných na našich vládnych inštitúciách.
Softvér Microsoft spolupracuje a umožňuje veľmi jednoduchú výmenu dát, integráciu a spoluprácu aj so systémami konkurenčných dodávateľov. (Napr.Novell, Oracle, Unix, Mainframe atď.)  Firma Microsoft takisto silne podporuje lokálne partnerské softvérové firmy vytvárajúce nadstavbové riešenia pre štátnu i súkromnú sféru. 
Finančný aspekt
Cieľom navrhovanej zmluvy Microsoft Enterprise Agreement zabezpečí efektívne vynakladanie finančných prostriedkov zo štátneho rozpočtu.
Súčasný model nákupu licencií produktov Microsoft po jednotlivých inštitúciách umožňuje len určitú mieru zľavy. Navrhovaný plošný licenčný model Microsoft Enterprise Agreement umožňuje špeciálnu zľavu vo výške 60% oproti terajším už zľavneným cenovým hladinám. Táto zľava bola schválená priamo predsedom predstavenstva Microsoftu. Do zľavy bola zakalkulovaný stav celkového zalicencovania vo vládnych inštitúciách. Na porovnanie, takáto úroveň zľavy na cene sa obyčajne poskytuje organizáciam, ktoré majú desaťnásobok počítačov v porovnaní so vládou Slovenska. Mimo tejto zmluvy firma Microsoft poskytla samostatne pre školy na Slovensku 72 tisíc licencií za symbolickú cenu jeden USD za licenciu, čo predstavovalo dar v hodnote vyše 4,5 milióna USD, 30 licencií MSDN pre slovenské univerzity a Microsoft taktiež každoročne daruje poznávací softvér základným, stredným a vysokým školám na území celej SR.
Ekonomický aspekt
Podľa medzinárodnej štúdie z Datamonitoru je zrejmé, že používanie nelegálneho softvéru má jednoznačne negatívny vplyv na ekonomiku krajiny. Štúdia vyčísľuje, aké vznikajú pre štát finančné straty priame  (strata dane z pridanej hodnoty)  a nepriame (strata pracovných IT pozícii). Vyriešenie otázky legalizácie softvéru v štátnej správe bude mať jednoznačne kladný vplyv na riešenie tohto problému v celej spoločnosti, čo bude mať priamy kladný efekt na ekonomiku, v predtým uvedených priamych i nepriamych aspektoch.
Bezpečnostný aspekt
V prípade zdôvodnenej potreby môže firma Microsoft poskytnuť zákazníkovi aj prístup k zdrojovému kódu základných produktov. Microsoft program Shared Source Code umožňuje zákazníkom a partnerom prístup ku zdrojovým kódom všetkých operačných systémov Microsoft a dokonca uvoľňuje zdrojové kódy pre Univerzity a vzdelávacie inštitúcie.
Firma Microsoft vo svojej terajšej stratégii priklada najvýššiu prioritu vývoju maximálne bezpečných systémov. Žiadna iná softvérová firma nevynakladá také množstvo prostriedkov na budovanie kompenentu bezpečnosti do svojich systémov ako firma Microsoft.  Riešenie postavené na softvéri od rôznych dodávateľov zvyšuje riziko bezpečnostných prienikov, samozrejme je možné pri správnej integrácii bezpečnosť udržať i pri heterogénnych systémoch. Platforma využívajúca jednotné priemyselné štandardy a je overená v kriticky dôležitých nasadeniach je zárukou bezpečnosti aj pre rezort štátnej správy.
Ďalšie výhody
Po dodaní legálnych licencií je zákazník pravidelne informovaný o nových produktoch s možnosťou ich testovania. Microsoft ponúka v rámci prehĺbenia spolupráce účasť pracovníkov oddelení informatiky jednotlivých inštitúcií štátnych a verejných orgánov na školeniach, seminároch, prezentáciách a konferenciách organizovaných spoločnosťou Microsoft doma i v zahraničí. 
Ďalšia spolupráca s partnermi Microsoft
Činnosť spoločnosti Microsoft je založená na veľmi úzkej spolupráci s partnerskými spoločnosťami. Microsoft-ako sme už uviedli vyššie, sprístupňuje zdrojové kódy a najnovšie produkty tak zákazníkom, ako aj partnerom, čiže kód nie je uzavretý. Microsoft aktívne podporuje lokálne softvérové firmy. Na základe tejto skutočnosti už vzniklo veľa dobrých a v praxi osvedčených riešení vytvorených práve v spolupráci menších slovenských partnerov a Microsoftu. Príkaldom toho sú prokjekty ako: Obchodný register na webe, Digitálna obec Rovinka, Nemocničný informčný systém Topoľčany, Mestský Informačný systém Nové Zámky,  Microsoft víta a podporuje každú takúto aktivitu a pre partnerov má vytvorený špeciálny školiaci program, systém školení a maximálnu podporu.   
Licencovanie a zmluvný vzťah
Podpisom zmluvy získa zákazník nasledovné produkty:
•	Upgrade operačného systému pre pracovné stanice (Win9x, WinNT, Win 2000, Win XP)
•	MS Office Standard (Word, Excel, Power Point, Outlook, Publisher)
•	Core CAL (klientska prístupová licencia k nasledovným serverom – Windows NT(2000) Server, Exchange Server, System Management Server, SPPS Server)

Navrhovaná zmluva EA je podpísaná na dobu troch rokov, pričom zákazníkovi budú počas tohoto obdobia poskytované všetky inovácie a nové verzie vyššie uvedených produktov. Licencie nie sú viazané na počítač, a zákazník má právo ich inštalácie presúvať aj po vypršaní dohody, a inštalovať ich aj v budúcnosti na nadobudnuté počítače. 
Licencie ostatných produktov (napríklad server) má zákazník možnosť nakupovať za najvýhodnejších cenových podmienok (cenová hladina D) prostredníctvom licenčnej zmluvy Microsoft Select, ktorú zákazník podpíše zároveň so zmluvou Microsoft EA.
Súčasťou zmluvy EA je multilanguague verzia, čo znamená, že každá inštitúcia zaradená do zmluvy môže používať také jazykové verzie, aké  k svojej práci potrebuje.

Zoznam inštitúcií a počty PC
Ministerstvo školstva z titulu vedenia Rady vlády pre informatiku, vykonalo analýzu stavu hardvérového a softvérového vybavenia orgánov štátnej správy. Každá inštitúcia mala možnosť uviesť na základe dobrovoľnosti typy softvéru a hardvéru, ktoré využíva. Výsledkom analýzy bol počet počítačov prevyšujúci 50 000. Z rozpočtového hľadiska nebolo možné pripojenie všetkých inśtitúcií v prvej fáze projektu. Podľa požiadavky vlády Slovenskej republiky, boli v prvej fáze do návrhu zmluvy zahrnuté nasledovné ministerstvá a inštitúcie s počtami počítačov resp. licencií. Ostatné inštitúcie štátnej a verejnej správy možu byť pripojené v druhej fáze za rovnakých finančných podmienok.

Názov organizácie	Počet Licencií (PC)	
Generálna prokuratúra SR	573	
Ministerstvo dopravy, pôšt a telekomunikácií SR	260	
Ministerstvo financií SR	720	
Ministerstvo hospodárstva SR 	400	
Ministerstvo obrany SR	2800	
Ministerstvo pôdohospodárstva	242	
Ministerstvo práce, rodiny a sociálnych vecí SR	250	
Ministerstvo pre správu a privatizáciu majetku SR	87	
Ministerstvo spravodlivosti SR	2800      	
Ministerstvo zahraničných vecí SR	500      	
Ministerstvo zdravotníctva SR	60	
Ministerstvo životného prostredia SR	250	
Ministerstvo vnútra SR, policajná sekcia (prezídium PZ)	8100       	
Ministerstvo vnútra SR, sekcia verejnej správy	13742      	
Ministerstvo výstavby SR	180	
Najvyšší kontrolný úrad	478	
Národná rada SR	350	
Národný úrad práce	500	
Protimonopolný úrad SR	67	
Štatistický úrad	600	
Úrad verejného obstarávania	100	
Úrad vlády SR	350	
Ústavný súd SR	66	
SPOLU PC	33 475	

Počty predstavujú vlastne počet licencií pridelené pre každú inštitúciu, a to nie len na počítače ktoré vlastia v súčasnosti, ale aj na počítače, ktoré nadobudnú za obdobie prakticky najbližších 5 – 6 rokov v procese inovácie a modernizácie výpočtovej techniky.
Počty počítačov/licencií je možné upravovať (smerom nahor alebo nadol) podľa aktuálneho stavu v jednotlivých inštitúciách aj počas trvania zmluvy. Ostatné vládne organizácie bude možné pripájať postupne za rovnakých finančných podmienok. 
Vrámci zjednodušenia logistiky a realizácie samotných nákupov softvéru, nie je možné prerozdeliť zmluvu na samostatné zmluvy jednotlivých inštitúcií. Každá inštitúcia, ktorá bude zapojená do zmluvy dostane pridelený určitý počet licencií, ktorý bol inštitúcii pridelený na základe analýz prevedených v štátnýcha verejných inštitúciách. Tento počet môžu vóľne spravovať a inštalovať na ľubovóľnych počítačoch (súčasných i budúcich), a to počas trvania zmluvy ako aj po jej skončení.

Ministerstvo školstva SR, Ministerstvo kultúry SR, neboli do zmluvy zaradené z dôvodu komplikovanej štruktúry akademických, školských a kultúrnych organizácií spadajúcich pod MK SR a MŠ SR a z dôvodu  možnosti nakupovať licencie softvéru Microsoft prostredníctvom zmluvy Microsoft Academic za zľavy do 80% oproti cenám v komerčnom sektore. Zmluva Academic je cenovo a organizačne výhodná a je určená pre oblasť vzdelania, kultúry a výnimočne V SR aj pre oblasť zdravotníctva. (Vojenská Akadémia v LM spadá tiež pod zmluvu Microsoft Select Academic a má právo využívať zľavy, ktoré tento program umožňuje.)

Finančná kalkulácia
Platby budú realizované centrálne z jedného subjektu. Presná logistika platieb bude určená podľa odporúčania MF SR.

Produkty, ktoré zmluva zabezpečí pre každé PC zaradené do zmluvy: 
•	Upgrade operačného systému pre pracovné stanice (Win9x, WinNT, Win 2000, Win XP)
•	MS Office Standard (Word, Excel, Power Point, Outlook, Publisher).
•	Core CAL (klientska prístupová licencia k nasledovným serverom - Windows NT(2000) Server, Exchange Server, System Management Server, SPPS Server).
•	a všetky ich nové verzie počas obdobia troch rokov
Cena za licencie na jednu pracovnú stanicu pri počte počítačov 33475 je 129,- USD za jeden rok, pričom platba sa realizuje v priebehu troch rokov, čo je celkove 387,- USD na počítač. Toto predstavuje 64,6% zľavu oproti dnes poskytovaným cenovým hladinám cez jednotlivé zmluvy Select.
Túto mimoriadnu zľavu bolo možné dosiahnuť na základe nasledovných skutočností:
•	Na stretnutí predtaviteľov vlády Slovenskej republiky a firmy Microsoft predseda predstavenstva Microsoftu, Bill Gates, prisľúbil ponúknuť najvýhodnejšie ceny
•	V zľave je zohľadnený aj skutkový stav momentálneho zalicencovania v štátnej správe
•	Zohľadnenie trojročného zmluvného vzťahu 

Celková cena vládneho EA pre uvedený počet počítačov 33475:
•	ročná splátka: 33 475 x 129,- USD = 4 318 275,- USD
•	celkom za tri roky: 4 318 275,- USD x 3 = 12 954 825,- USD
Splátkový kalendár bude predstavovať tri rovnaké čiastkové  splátky v priebehu troch rokov. Navrhovaný kalendár je nasledovný:
Prvá ročná splátka, január 2003:
4 318 275,- USD  		(1/3 celkovej sumy)
Druhá  ročná splátka, január 2004:
4 318 275,- USD  		(1/3 celkovej sumy)
Tretie ročná splátka, január 2005:
4 318 275,- USD  		(1/3 celkovej sumy)

Doplňujúce informácie"

Každá inštitúcia priradená k zmluve EA obdrží od spoločnosti Microsoft Slovakia písomné potvrdenie o tom, že inštitúcia s počtom určitým PC resp. licencií  je súčasťou zmluvy EA, číslo xy a kópiu zmlúv MBA, EA a vykonávaciu prihlášku EA. Každá inštitúcia, ktorá bude zaradená do EA spoločnosti Microsoft odovzdá meno kontaktnej osoby, adresu a ďalšie údaje súvisiace s komunikáciou medzi zákazníkom a Microsoftom. Každá inštitúcia obdrží meno account managera, ktorý bude v spoločnosti Microsoft Slovakia zodpovedný za ďalšiu komunikáciou. Teda aj keď bude zmluva podpísaná, realizovaná a financovaná centrálne, SW prostriedky poskytnuté cez túto zmluvu budú spravované lokálne jednotlivými inštitúciami.

Všetky už existujúce rámcové zmluvy (tzv. Select zmluvy) podpísané medzi Microsoftom a jednotlivými ministerstvami sa spravujú podľa cudzieho právneho poriadku (Írsko). Ten istý model dodržiava aj navrhovaná zmluva Enterprise Agreement. Takto je to v zmluvných vzťahoch medzi Microsoftom a zákazníkmi na celom svete. Pokiaľ do zmluvného vzťahu vstupujú dve krajiny, zmluvy medzi nimi sa v Európe vytvárajú na základe celoeurópskeho dohovoru. Nakoľko Microsoft je vlastníkom všetkých autorských práv  na softvérové produkty Microsoft, má právo tvorby zmlúv podľa zákona krajiny, kde sa produkty vyrábajú, teda v tomto prípade podľa zákonov Írska. Európske licenčné a výrobné centrum spoločnosti Microsoft sa nachádza v írskom Dubline a podľa tohto istého práva sú uzatvorené takSelecty a EA v centrále EU ako aj vo všetkých krajinách Európy.

Splátkový Kalendár

pre

Návrh Multilicenčnej zmluvy Microsoft Enterprise Agreement pre štátnu a verejnú správu Slovenskej  republiky

  
Splátkový kalendár
Platby budú realizované centrálne z jedného subjektu, Ministerstva školstva Slovenskej republiky, podľa splátkového kalendára. Splátkový kalendár bude predstavovať tri rovnaké čiastkové  splátky v priebehu troch rokov. 

Navrhovaný kalendár je nasledovný:

Prvá ročná splátka, január 2003:
4 318 275,- USD  		(1/3 celkovej sumy)
Druhá  ročná splátka, január 2004:
4 318 275,- USD  		(1/3 celkovej sumy)
Tretie ročná splátka, január 2005:
4 318 275,- USD  		(1/3 celkovej sumy)

Celková cena vládneho EA pre uvedený počet počítačov 33475:
•	ročná splátka: 33 475 x 129,- USD = 4 318 275,- USD
•	celkom za tri roky: 4 318 275,- USD x 3 = 12 954 825,- USD